सनी के बेटे करण की शादी में एक साथ दिखीं देओल परिवार की तीन पीढ़ियां
सनी देओल के बेटे करण देओल आज अपनी लॉन्ग टाइम गर्लफ्रेंड दृशा आचार्य से शादी कर रहे हैं। शादी का जश्न शुरू हो चुका है। जिसके कई वीडियो सोशल मीडिया पर सामने आ रहे हैं। वीडियो में सुपरस्टार धर्मेंद्र, एक्टर सनी देओल और बॉबी देओलDada Dharmendra danced, Sunny Deol looked happy at son's wedding, video of procession surfaced
सनी देओल के बेटे करण देओल ने अपनी लॉन्ग टाइम गर्लफ्रेंड दृशा आचार्य से शादी कर ली है। शादी का इनसाइड वीडियो सामने आ चुका है, जिसमें दुल्हा-दुल्हन मंडप में बैठे नजर आ रहे हैं। शादी में दृशा ने ट्रेडिशनल दुल्हन की तरह रेड सब्यसाची लहंगा पहना है, वहीं करण भी ऑफ व्हाइट आउटफिट में बेहद हैंडसम लग रहे हैं।
बारात में धर्मेंद्र ने अपने बेटे बॉबी देओल का हाथ थामकर एंट्री ली थी। ढोल बजने पर धर्मेंद्र ने डांस भी किया था।
देखिए शादी के इनसाइड फोटोज और वीडियोज...
ग्रीन शेरवानी में दिखे सनी देओल 
सनी देओल ने अपने बेटे की शादी में व्हाइट और लाइट ग्रीन कॉम्बिनेशन वाली शेरवानी पहनी, इसके साथ उन्होंने रेड पगड़ी भी बांधी। वहीं, चाचा बॉबी देओल व्हाइट शेरवानी में काफी हैंडसम लग रहे थे।
ताज लैंड्स एंड में हुई थी संगीत सेरेमनी
बेटे की संगीत सेरेमनी में सनी देओल ने किया था डांस
शादी से पहले 17 जून को मुंबई के ताज लैंड्स एंड में करण देओल की संगीत सेरेमनी हुई। जहां उनके पिता सनी देओल ने 66 साल की उम्र में जबरदस्त डांस परफॉर्मेंस दी। उन्होंने स्टेज पर अपनी फिल्म गदर के सुपरहिट गाने मैं निकला गड्डी लेके पर परफॉर्म किया। सेरेमनी का वीडियो सोशल मीडिया पर काफी पसंद किया जा रहा है।
बॉबी देओल ने वाइफ के साथ किया रोमांटिक डांस
बॉबी देओल ने भी अपने भतीजे करण देओल की संगीत सेरेमनी में अपनी वाइफ तान्या देओल के साथ डांस किया।
धर्मेंद्र ने पोते के साथ किया था डांस
संगीत सेरेमनी में 87 साल के धर्मेंद्र ने भी पूरे जोश के साथ अपने पोते करण के साथ यमला पगला दीवाना के टाइटल सॉन्ग पर डांस किया था। दोनों ने साथ में गाने का हुक स्टेप भी किया। इस दौरान धर्मेंद्र ब्राउन सूट में नजर आए। वहीं करण देओल हैवी एंब्रॉयडरी वाली शेरवानी में दिखे।
रणवीर ने करण देओल को गोद में उठाया
संगीत सेरेमनी में करण देओल ने भी होने वाली पत्नी दृशा के साथ जमकर डांस किया। सेरेमनी में करण ने एक मुंडा पंजाबी गाने पर डांस किया। इस गाने पर रणवीर सिंह ने स्टेज पर जाकर उन्हें गोद में उठा लिया।
करण देओल का जन्म 27 नवंबर 1990 को हुआ था। 2013 में करण ने फिल्म यमला पगला दीवाना 2 में बतौर असिस्टेंट डायरेक्टर काम किया था। इसके बाद उन्होंने 2019 में ‘पल पल दिल के पास’ से फिल्मों में बतौर हीरो डेब्यू किया। इसके अलावा वो फिल्म वेल्ले में भी नजर आए हैं।
करण और दृशा रॉय बचपन के दोस्त हैं। दृशा रॉय एक डिजाइनर हैं, जो अपने जमाने के मशहूर फिल्मकार बिमल रॉय की पड़पोती हैं। धर्मेंद्र भी बिमल रॉय की फिल्म बंदिनी में काम कर चुके हैं। दृशा की फैमिली दुबई में रहती है। दोनों ने कुछ समय तक रिलेशनशिप में रहने के बाद अपने घरवालों से रजामंदी ली थी। करण ने सबसे पहले अपनी मां पूजा को दृशा के बारे में बताया था। उसके बाद उन्होंने सनी और धर्मेंद्र को बताया था।
करण देओल-दृशा आचार्य की शादी की रस्में 15 जून से शुरू हुई थीं। इसके बाद 16 जून को हल्दी और 17 जून को संगीत सेरेमनी हुई थी।